O KNIHE

Zuzana Paulíčeková

Ivan Paulíček

UČEBNICA

FENG SHUI

DIEL PRVÝ

TEÓRIA A PRAX

Text : Zuzana Paulíčeková, Ivan Paulíček

Návrh obálky : Ivan Paulíček

Fotografie : Ivan Paulíček

Grafické príklady : Ivan Paulíček

Printové vydanie : 2007 Ivan Paulíček HERMES

Elektronické vydanie : 2016 Ivan Paulíček HERMES

Neprešlo jazykovou úpravou

Upozornenie :

Tento materiál je chránený autorskými právami.

Akékoľvek publikovanie tohoto materiálu ako celku, alebo ktorejkoľvek časti je zakázané.

Autori materiálu majú všetky práva vyhradené.

Ďalej tento materiál nesmie byť opakovaný, reprodukovaný, uchovávaný v pamäťových

médiách, ani prenášaný v akejkoľvek podobe, žiadnym známym spôsobom, formou alebo prostriedkami a nemôže sa použiť ako podkladový materiál, pre školenia, prednášky alebo

pre ďalšiu formu použitia, bez predchádzajúceho písomného súhlasu držiteľov autorských práv.

ISBN 978-80-89874-01-9

EAN 9788089874019

ZÁKLADNÉ POJMY

8 TRIGRAMOV ALEBO SVETOVÝCH STRÁN

5 ŽIVLOV – PRVKOV

FENG SHUI A JEHO ŠKOLY - METÓDY

Mnohí sa nás pýtajú, akú školu feng shui vo svoje praxi používame.

Či kompasovú, tvarovú, Bagua alebo lietajúcich hviezd.

Odpovedáme, že všetky takzvané školy vychádzajú vlastne z jedného uceleného systému, známeho pod názvom feng shui.

Dôvodov pre vznik týchto "škôl" bolo niekoľko. Niekedy to bola ambícia učiteľa mať vlastnú školu, inú ako ostatní, niekedy chýbali dostatočné informácie a vedomosti o ostatných systémoch, niekedy to bolo jednoducho preto, aby sa používaný systém zjednodušil. Alebo to bolo preto, aby tieto zložité metódy mohli byť prakticky využívané širokou verejnosťou - ľudové feng shui "urob si sám" Všetky tieto dôvody však v konečnom dôsledku viedli k rozdrobeniu a zdeformovaniu celého systému, čomu veľmi prispeli i reštrikcie v období maoizmu. Starí majstri takmer úplne vymizli.

Preto opakujeme znovu, neexistujú rôzne školy, existujú iba rôzne metódy, ktoré na seba navzájom naväzujú, vzájomne sa dopĺňajú a prelínajú.

Keďže však široká verejnosť pozná tieto metódy pod pojmom školy, budeme toto označenie používať i my pri svojich vysvetleniach.

TYPY FENG SHUI - YIN, YANG, YIN/YANG

Yinové feng shui

Je vyvažovanie a úprava priestoru, to jest odstraňovanie živlových disproporcí v jednotlivých palácoch, umiestňovanie ochranných prvkov, umiestňovanie osôb v priestore, základná stimulácia pomocou rastlín, krištáľov, zvonkohier, svetla, ....

Yangové feng shui

Znamená vkladanie určitého programu do už upraveného a vyladeného priestoru. Tento program je vkladaný na privolanie určitých požadovaných dejov a situácií, samozrejme za predpokladu poznania uceleného systému feng shui a dôkladnej znalosti samotného priestoru. Robí sa to ladením toku energie a vkladaním ochranných, stimulačných a aktivizačných prvkov do presne určených pozícií.

Yin-Yangové feng shui

Ak je priestor už vyvážený a vyladený, robí sa ďalšie ladenie na konkrétne obdobie alebo situáciu.

Tento typ ladenia sa dá robiť i s presnosťou na mesiac alebo deň. Čiže sa robia úpravy s predpokladom konkrétnych dejov, ktoré sa majú udiať v blízkej budúcnosti - dôležité jednania, schôdzky, ...

Pozor, toto ladenie vyžaduje dokonalé poznanie nielen priestoru samotného, ale hlavne všetkých systémov.

Je to vlastne akupunktúra vo feng shui.

ŠKOLA KOMPASU

Niektoré zdroje uvádzajú, že kompasová škola vznikla v rovinatej oblasti a škola tvarov a foriem v oblasti hornatej. Zamyslime sa trochu nad týmto tvrdením. Čo potrebujeme keď sme v neznámej hornatej krajine? Dobrý kompas. A čo potrebujeme na rovine, aby sme ju mohli upraviť správnym spôsobom?

Na rovine presne vidíme, kde slnko vychádza a kde zapadá. Rovina je jednotvárna a preto ju upravujeme pomocou tvarov. Samozrejme v oboch typoch krajiny je pre správnu aplikáciu feng shui nevyhnutný kompas.

Čo je to teda škola kompasu? Je to úplný základ, od ktorého sa odvíjajú všetky ostatné systémy a metódy, používané v rámci feng shui. Ak sa práve v tejto časti analýzy urobí chyba, táto sa potom odrazí v nesprávnych uzáveroch a v nekorektnej úprave priestoru.

Od indukcie a zemského magnetizmu sa odvíjajú prakticky všetky deje na tejto planéte. Riadia sa podľa toho fyziologické procesy rastlín, živočíchov i človeka. Preto popieranie významu kompasovej školy je vlastne poprením všetkých základných princípov, na ktorých stojí naša existencia ako taká (magnetizmus, elektrina).

To znamená, že presné zakreslenie objektu a zameranie severojužnej magnetickej osi zeme, voči objektu alebo pozemku, je alfou a omegou všetkých feng shui analýz a následného ladenia.

Tejto metóde budeme venovať v našej knihe veľkú pozornosť.

ŠKOLA TVAROV A FORIEM

Táto škola, alebo metóda, sa zameriava na analýzu vonkajšieho tvaru krajiny, pôdorysného tvaru objektov (chýbajúce časti a perspektívy), správnych rozmerov objektov a predmetov, tvarov predmetov a ich symbolického vyjadrenia.

Poznáte základné tvary jednotlivých prvkov. Sú to symbolické značky, ktoré vo všeobecnosti vyjadrujú daný prvok - obrázky Dreva, Ohňa, Zeme, Kovu a Vody.

Dostali sme raz takúto otázku. Ak v priestore chýba živel Vody, stačí na stenu namaľovať vlnovku?

Odpovedali sme : skúste si predstaviť, že ste na púšti. Ste veľmi, veľmi smädný. Teraz si nakreslite prstom do piesku vlnovku. Pomôže vám to uhasiť smäd?

Alebo ak máme v byte zvädnutú rastlinu. Čo urobíme? Dáme na stenu obraz s jazerom, alebo ju jednoducho polejeme? Samozrejme ten druhý prípad.

Pamätajme si, ak nám v priestore chýba akýkoľvek prvok, je nutné doplniť ho fyzicky - v použitom materiále. Jeho symbolické vyjadrenie v takomto prípade nestačí.

Symbolika v predmetoch a výjavoch sa používa za úplne iným účelom. Je to priame programovanie priestoru, ktoré však už patrí do Yangového feng shui (robí sa až keď je priestor upravený a vyvážený).

Škola tvarov a foriem teda vo svojej podstate nehovorí o živloch, tieto sú už automaticky jej súčasťou.

Hovorí o symbolizme predmetov a výjavov a tým dáva konkrétne významové smerovanie energii čchi.

Neladí a neupravuje jej tok, ale hovorí, čo sa má v budúcnosti dosiahnuť na hmotnej úrovni.

Táto oblasť je však veľmi rozsiahla a vyžaduje už určité skúsenosti - majstrovstvo a preto sa jej budeme venovať neskôr, v úplne samostatnej časti tejto knihy.

METÓDA BAGUA (PAKUA) - KORYTNAČÍ CHRBÁT - METÓDA 8 VCHODOV

Táto metóda vo svojej podstate vychádza z kompasovej školy. Je nevyhnutná pri analyzovaní priestoru.

Delíme ju na :

- rozklad 8 vchodovej analyzačnej ružice

- rozklad energetickej analyzačnej ružice

- rozklad 24 vchodovej analyzačnej ružice

- rozklad 64 bodovej analyzačnej ružice

Rozkladová 8 vchodová analyzačná ružica slúži na identifikáciu toho, z ktorej svetovej strany do priestoru vstupujeme, teda kde sa nachádza hlavný vchod. Určuje hranice jednotlivých palácov v objekte.

Rozkladová energetická ružica nám slúži na zistenie kvality - hodnoty energie v jednotlivých palácoch v závislosti od umiestnenia hlavného vstupu do priestoru.

Rozkladová 24 vchodová analyzačná ružica slúži na presnú špecifikáciu hlavného vstupu a jednotlivých otvorov do priestoru, ako sú okná a vnútorné dvere do jednotlivých miestností.

Rozkladová 64 bodová analyzačná ružica slúži na úpravu a vyladenie priestoru pomocou stimulovania presne špecifikovaných bodov v priestore, na kalibráciu smerov, na konkrétne nasmerovanie obyvateľov priestoru a určenie hlavného a skrytého potenciálu, ktorý vypovedá o kvalitách konkrétneho priestoru, resp. o jeho náchylnosti k určitým dejom a situáciám.

Táto časť tiež patrí k Yangovému feng shui a jej praktická aplikácia si vyžaduje veľa praktických skúseností a dôkladné poznanie celého systému.

Pozor, znovu pripomíname, že správna aplikácia týchto postupných krokov musí vychádzať

z presného zamerania magnetickej severojužnej osi objektu.

METÓDA HLAVNÉHO VCHODU

Táto metóda analýzy a úpravy priestoru vychádza z predpokladu, že vstupné dvere - vchod do objektu sú vlastne pre obyvateľov začiatok cesty a teda predstavujú Sever.

Jedna modifikácia tejto metódy hovorí o tom, že línia, na ktorej sa nachádza hlavný vstup do prostoru je akoby severná stena. Iná modifikácia miesto Bagua používa pre rozklad priestoru Lo shu mriežku.

Podľa tejto teórie je potom nesprávne rotovaná-smerovaná Bagua alebo je na priestor přikládaná Lo shu mriežka.

Poznáte to, vpravo hore od vchodu sú vzťahy alebo partnerstvo, ...

Upozorňujeme, že takáto aplikácia metódy 8 vchodov vôbec nie je správna. Podľa takto narotovanej Bagui sa priestor nedá analyzovať ani upravovať. Prípadné úpravy alebo umiestnenie jazierok, fontán a bazénov podľa tejto metódy môžu skončiť pre obyvateľov katastrofou.

Pamätajme si, Sever je vždy na Severe a nie tam, kde sa nám to práve hodí (napríklad v hlavnom vstupe).

Táto metóda však nie je bezúčelná. Slúži vlastne na analýzu situácie obyvateľov daného priestoru, ich problémov a celkového smerovania.

Pri úprave priestoru však môže byť použitá iba ako náhradné - doplnkové riešenie v tom prípade, ak v priestore chýba konkrétny palác, alebo sa určitá konkrétna miestnosť nedá dostatočne vyladiť.

Ale to iba skúseným praktikom, ktorý dostatočne ovláda základné princípy.

Prečo podľa tejto metódy nemôžeme dopĺňať priamo živly? Pretože ich v skutočnosti budeme dopĺňať nesprávne. A teda jednotlivé paláce môžeme ešte viac poškodiť (nemôžeme palác Juhu dopĺňať zemnými farbami alebo podporovať fontánkou, ...)

Znovu opakujeme, túto metódu je možné využiť iba na náhradné programovanie - posilnenie príslušného paláca symbolicky. Pričom ale musíme používať v symbolike živly príslušné k danému palácu podľa zaorientovanej severojužnej magnetickej osi Zeme.

Teda vôbec nie tým spôsobom, ako sa popisuje v početnej literatúre.

Podrobnejšie a možnosti využitia v príslušnej kapitole.

INTUITÍVNE FENG SHUI

Takzvané intuitívne feng shui je v súčasnosti dosť praktizované nielen u nás, ale aj v zahraničí.

Vychádza z toho, že daný praktik, po zbežnom zameraní priestoru kompasom, alebo iba na základe odhadu, intuitívne umiestňuje v priestore určité ladiace prvky ako sú zvonkohry, polarizačné krištály, rastliny, fontány, srdiečka a ďalšie symboly, ale tiež určuje farby stien (spálňa je ružová), ...

V podstate to má určitú súvislosť s ladením toku energie, ktoré by sa však malo robiť priebežne pri práci na danom projekte, ale najmä v súčinnosti s ostatnými horeuvedenými metódami.

V čom spočíva nebezpečenstvo intuitívneho ladenia? Musíme si uvedomiť, že správne uplatnenie intuície nie je možné bez komplexného poznania systému a dlhej praxe. Inak hrozí nebezpečenstvo, že dotyčný praktik naladí priestor nie pre jeho obyvateľov, ale vlastne na základe svojej intuície sám na seba. Nehovoriac o tom, že každý priestor má určité špecifiká a disproporcie, ktoré je potrebné s citom vyvážiť.

A práve preto, aby sa v čo najväčšej miere eliminoval neprimeraný subjektívny vplyv praktika feng shuk na samotný priestor, boli vyvinuté rôzne analyzačné metódy.

A až na základe výsledkov týchto hĺbkových analýz môže majster intuitívne odhadnúť, čo ten-ktorý priestor práve potrebuje a robiť prípadné korekcie.

A to sa nikdy nedeje pri prvej obhliadke priestoru. A preto tzv. intuitívne feng shui, v súčasnosti tak často praktizované, vypovedá skôr o neznalosti systému ako celku a tiež jeho jednotlivých analyzačných metód.

Majstrovské intuitívne feng shui spočíva nielen v umiestňovaní jednotlivých predmetov a prvkov v priestore. Majster upravuje a vylaďuje priestor už len samotnou svojou prítomnosťou a svojou energiou ho stimuluje tak, ako je potrebné.

ŠKOLA UMIESTNENIA A LADENIA TOKU ČCHI

Vychádza zo školy kompasu a metódy Bagua a je súčasťou školy foriem a tvarov.

Pojednáva o prirodzenom toku energie v priestore, podľa jeho špecifík. Musíme si ale uvedomiť, že tok energie čchi nie je iba dvojrozmerný. Energia identifikuje predmety a celkový priestor na fyzickej

úrovni na základe trojrozmerného systému. Štvrtým parametrom je čas.

Čchi má nielen schopnosť prúdiť po priestore a napĺňať ho, dokáže aj identifikovať konkrétnu energiu v jednotlivých palácoch. Ale jej hlavnou schopnosťou je čítanie symboliky na základe tvarov, pojmov, umiestnenia predmetov v jednotlivých palácoch a hlavne pretransformovanie týchto informácií do konkrétnych dejov a situácií.

Preto ladenie toku energie patrí medzi veľmi zložité systémy a nemôže sa praktizovať povrchne a bez komplexnej znalosti celého systému.

Až na základe hĺbkovej analýzy podľa horeuvedených systémov a pri zohľadnení toku energie sa následne v priestore umiestňujú jednotlivé ladiace, ochranné a stimulačné prvky a predmety.

ŠKOLA LIETAJÚCICH HVIEZD - FEJ SING

Základom tejto metódy je škola kompasu, pretože rotácia jednotlivých hviezd, ich umiestnenie v jednotlivých palácoch a vzájomné pôsobenie sa určuje od správnej identifikácie hlavného vstupu a jeho polarity. Rozdeľuje sa na jednoduchý fej sing a zložitý fej sing.

Jednoduchý fej sing rotuje hviezdy iba podľa aktuálneho roku. Používa sa na identifikáciu možných nepriaznivých vplyvov vychádzajúcich z daného roku a to najmä z hľadiska vonkajších vplyvov.

Zložitý fej sing je fej sing objektu, kde rotuje, nezávisle na sebe, niekoľko hviezdnych systémov.

Pochopenie a zvládnutie zložitého fej singu je vysoká škola metód feng shui.

Podrobnejšie v príslušnej kapitole.

"METÓDA PLACEBO"

Stretli sme sa v našej praxi s viacerými takýmito prípadmi. Ukážkový prípad bol vo Viedni.

Zavolali si nás kvôli dlhodobo pretrvávajúcim problémom. Pričom sme sa dozvedeli, že po nasťahovaní do domu si už jedného praktika feng shui pozvali. Ako inak, domáceho.

Pani prišla, poprechádzala sa po priestore, pochválila aké to majú pekné a vkusne zariadené, vydymila priestor vonnými tyčinkami, premiestnila nejakú rastlinu, prikázala do rohu zavesiť polarizačný krištáľ, vypýtala si 300 Euro a odišla.

Samozrejme uvedený priestor bol hotová katastrofa - dvojdom tvaru T, pričom konkrétna rodina obývala priestor typu L. Priestor nebol kompatibilný s členmi rodiny a zariadený bol sterilne - biela farba, chróm a bledý nábytok v modernom štýle.

Spýtali sa nás, čo im my vieme povedať zbežne o tomto priestore. Na základe zamerania prostoru pomocou kompasu Lo pan boli v tomto objekte disproporcie tak zjavné, že neboli potrebné ani hĺbkové analýzy na to, aby sme presne identifikovali, čo sa v priestore dialo minulým i súčasným majiteľom.

Títo zostali veľmi prekvapení ...

Tu v tejto časti chceme iba poukázať na to, že "fungujú" i praktici, ktorí využívajú nedostatok informácií o skutočných metódach feng shui. Využívajú i to, že mnohí ľudia, i keď si zavolajú praktika na analýzu, v skutočnosti nechcú poznať pravdu o svojom priestore. Chcú počuť iba potvrdenie svojho názoru a odobrenie svojho vkusu. Prípadne si praktika feng shui zavolajú ľudia, ktorí sa sami považuje za dostatočne znalých v tejto oblasti a chcú sa hlavne utvrdiť v tom, že si priestor zariadili a upravili správne.

Je to rovnaké, ako keď prišla tehotná žena v štvrtom mesiaci k veštici a povedala.

"Hľadám niekoho, kto mi vyveští, že budem mať chlapca. Tomu dobre zaplatím."

Že je to na smiech? Nie, je to realita.

YIN A YANG

YIN A YANG CHARAKTERISTIKA

Yin a Yang je školou protikladných princípov. Základnou filozofiou tejto školy je to, že rovnako ako ľudské vzťahy, sú vlastne všetky vzťahy vo vesmíre definované a založené na základe vzájomného pôsobenia duálnych síl - Yin a Yang. Yin a Yang je školou prokladných princípov.

Základnými vlastnosťami Yangu je energia smerom von, aktivita, expanzia.

Základnými vlastnosťami Yinu je energia smerom dovnútra, pasivita, sťahovanie.

Všetko funguje vtedy, ak sú tieto dve polarity v správnom pomere (nesmie byť 50:50).

Preto je napríklad optimálne, ak človek strieda duševnú prácu s telesnou prácou alebo telesnou aktivitou - športom.

Rovnako deň sa strieda s nocou, príliv strieda odliv a teplo sa strieda s chladom alebo aktivita s odpočinkom.

Trošku zložitejší príklad. Pivo je Yin, destiláty sú Yang. Kto si môže dovoliť piť pivo?

Budú to muži, ktorí majú dostatok Yangu ako boli napríklad starí Kelti, Íri, Germáni - veľmi výbojné kmene. Pitím piva sa vlastne znižovala ich agresivita.

Podobne to platí aj u žien s prevahou Yangu, alebo u takých, ktoré si práve potrebujú dodať Yin (pivo sa napríklad podáva ženám na zvýšenie laktácie).

Naopak destiláty väčšinou pijú ľudia s prevahou Yinu, aby si dodali Yangové vlastnosti.

V jednotlivých kultúrach bol tento princíp tiež dodržiavaný.

Vezmime si moslimské krajiny. Vyskytujú sa prevažne v horúcich oblastiach - prevaha Yangu.

Náboženskými pravidlami majú zakázané používať tvrdý alkohol a koreniny. Prečo asi? Jednoducho preto, lebo užívaním týchto látok by priveľmi stúpla hladina Yangu a to by sa prejavovalo vo vysokej agresivite.

Naopak, na posilnenie Yinu u žien sa v háremoch neustále podávali cukrovinky.

Naproti tomu v chladnejších oblastiach zasa ľudia trpia nedostatkom energie - málo svetla a tepla (menej Yangu) a preto potrebujú piť oveľa viac alkoholu (Rusko, Švédsko).

Tu však pitie tvrdého alkoholu nie je až také škodlivé, pretože alkohol dodáva ľuďom chýbajúci Yang (samozrejme nič netreba preháňať do extrémov).

Preto Indiáni nazývali takýto alkohol "ohnivou vodou".

Z hľadiska úpravy a ladenia priestorov si môžeme vysvetliť rozdiel medzi živými a umelými rastlinami.

Živé rastliny sú vo všeobecnosti s prevahou Yangu, preto ich používame tam, kde potrebujeme energiu podporiť, posilniť, aktivizovať.

Naopak umelé a sušené rastliny sú s prevahou Yinu, preto ich umiestňujeme tam, kde potrebujeme energiu utlmiť.

Avšak takéto povrchové rozdelenie Yinu a Yangu je iba pre názorné vysvetlenie princípov.

Všetko okolo nás sa skladá z určitého konkrétneho pomeru týchto dvoch typov energie a to v závislosti od umiestnenia a funkcie daného predmetu alebo organizmu.

Napríklad pohár je vyrobený z materiálu, ktorý má v sebe prevahu Yangu, ale na to, aby plnil funkciu na ktorú je určený, musí mať tvar Yinový - dutina.

Pokiaľ by tomu tak nebolo, nemohli by sme sa z neho napiť.

Dokonca i materiál, z ktorého je vyrobený, má určitý pomer Yinu a Yangu. Materiál, ktorý by bol príliš Yangový by bol krehký. Pohár by ľahko praskal i pri malom náraze a nakoniec by sa rozpadol.

Ale dodaním správneho pomeru Yinu zabezpečíme to, že materiál bude kompaktný a s určitým stupňom odolnosti voči nárazu - náraz je dodanie ďalšieho Yangu.

Keď materiál pohára nárazom-úderom presiahne určitý stupeň Yangu, jeho Yinová zložka to nestačí absorbovať a náraz pohár deštruuje - rozbije. To isté platí i pri sklených tabuliach v oknách.

YIN A YANG CHARAKTERISTIKA (priklad)

Zoberme si napríklad vodu.

Voda je svojou podstatou viac Yinová. Pridaním Yangu - tepla získava voda schopnosť oživiť prírodu (jar). Čo sa však udeje dodaním ďalšieho Yinu - chladu? Tu platí pravidlo, že extrémne Yin prechádza do Yangu a teda pridaním chladu voda stuhne - zamrzne. Vytvorí Yang.

Vysvetlíme si to na jednotlivých pohlaviach.

Muži sa navonok prejavujú s prevahou Yangu a ženy zasa s prevahou Yinu.

K tomu sú vedení už výchovou a všeobecne platnými vzormi správania.

Muži majú fyzicky silnejšiu telesnú schránku, všeobecne sa prejavujú viac aktívne - práca a zabezpečenie rodiny a tvoria dlhodobé plány.

Naproti tomu ženy majú fyzicky slabšiu konštitúciu, ich prejav je viac pasívny - rodenie detí a starostlivosť o domácnosť, ich doménou je krátkodobá stratégia a taktika.

Ale v skutočnosti sú muži vnútorne citlivejší a zraniteľnejší a ženy dokážu byť vnútorne veľmi silné a odolné. Preto ženy mužov často prežívajú.

Nesprávne pomery Yinu a Yangu na jednotlivých úrovniach (fyzickej, psychickej i duševnej) môžu spôsobiť to, že muži majú viac ženských - Yinových vlastností (módni návrhári, vizážisti) a ženy zasa prevahu tých mužských - Yangových (vojačky, futbalistky, resp. ženy zamerané iba na kariéru).

Pomery Yinu a Yangu určuje hodina, deň, mesiac a rok narodenia.

Samozrejme, každá bytosť si so sebou prináša určitý pomer Yinu a Yangu z minulosti a ten je potom doplnený a zmenený dátumom jeho narodenia.

Pomery Yinu a Yangu do značnej miery určujú charakterové vlastnosti a prejavy jedinca.

Praxou sme zistili, že i správne priradenie k určitému Gua číslu je podmienené pomerom Yinu a Yangu.

Človek však tento pomer svojim správaním (vyvíjaním aktivity alebo pasivity), dokáže na určitú dobu alebo v určitom období svojho života zmeniť a tým vlastne mení svoje možnosti a životné podmienky.

ISBN 978-80-89874-01-9

Úprava elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

O KNIHE

ZÁKLADNÉ POJMY

8 TRIGRAMOV ALEBO SVETOVÝCH STRÁN

5 ŽIVLOV – PRVKOV

FENG SHUI A JEHO ŠKOLY - METÓDY

TYPY FENG SHUI - YIN, YANG, YIN/YANG

ŠKOLA KOMPASU

ŠKOLA TVAROV A FORIEM

METÓDA BAGUA (PAKUA) - KORYTNAČÍ CHRBÁT - METÓDA 8 VCHODOV

METÓDA HLAVNÉHO VCHODU

INTUITÍVNE FENG SHUI

ŠKOLA UMIESTNENIA A LADENIA TOKU ČCHI

ŠKOLA LIETAJÚCICH HVIEZD - FEJ SING

"METÓDA PLACEBO"

YIN A YANG

YIN A YANG CHARAKTERISTIKA

YIN A YANG CHARAKTERISTIKA (priklad)

5 PRVKOV - ŽIVLOV

CHARAKTERISTIKA ŽIVLOV – PRVKOV

ŠKOLA KOMPASU - METÓDA BAGUA

ŠKOLA KOMPASU - ŠKOLA TVAROV A FORIEM

OBJEKTY A ICH ORIENTÁCIA

METÓDA HLAVNÉHO VCHODU - PRIKLADANIE LO SHU

ŠKOLA KOMPASU - SMERY, PALÁCE A ICH CHARAKTERISTIKY

ŠKOLA KOMPASU - ZAMERANIE OBJEKTU

KOMPAS LO PAN

METÓDA HLAVNÉHO VCHODU

ŠKOLA KOMPASU - ZAKRESLENIE OBJEKTU

ŠKOLA TVAROV A FORIEM

ŠKOLA KOMPASU - METÓDA BAGUA

ROZKLAD ENERGETICKEJ ANALYZAČNEJ RUŽICE

OSOBNÉ FENG SHUI - OSOBY A ICH ENERGETICKÝ VZOREC

GUA ČÍSLA - GUA SYSTÉMY

KOMPLEXNÁ ANALÝZA OSÔB

OSOBNÉ FENG SHUI - PRIAZNIVÉ SMERY

CHARAKTERISTIKA ĽUDÍ PODĽA GUA ČÍSIEL

ŠKOLA KOMPASU - METÓDA BAGUA

CHÝBAJÚCE ČASTI A PERSPEKTÍVY - ŠKOLA TVAROV A FORIEM

ČO SPÔSOBUJÚ CHÝBAJÚCE ČASTI A PERSPEKTÍVY

smer : SEVER

ČÍM UPRAVUJEME JEDNOTLIVÉ PALÁCE

CHÝBAJÚCE ČASTI A PERSPEKTÍVY - PRAKTICKÉ PRÍKLADY

ANALÝZA OBJEKTU

METÓDA HLAVNÉHO VCHODU - I

METÓDA HLAVNÉHO VCHODU - II

ŠKOLA TVAROV A FORIEM - ROZMEROVÁ ANALÝZA

ZÁKON PREDCHODCOV - OČISTA PRIESTORU

ĎALŠIE FORMY ENERGIE

KATEGÓRIE PRIESTOROV

OČISTA PRIESTORU FYZICKÁ A PRAKTICKÁ

ANALÝZA DOMU I

ANALÝZA DOMU II

ŠKOLA TVAROV A FORIEM - ZÁKLADY SYMBOLIKY

OCHRANNÉ A STIMULAČNÉ ZNAKY

SOŠKY

ŠKOLA LIETAJÚCICH HVIEZD - FEJ SING

ČO SLEDUJEME V JEDNODUCHEJ LO SHU MRIEŽKE

ZÁPIS ZLOŽITEJ LO ŠU MRIEŽKY - PRAVIDLÁ

PROJEKTOVANIE DOMOV

TABUĽKY